CELEX: 62011TN0453
Language: sl
Date: 2011-08-08 00:00:00
Title: Zadeva T-453/11: Tožba, vložena 8. avgusta 2011 – Szajner proti UUNT – Forge de Laguiole (LAGUIOLE)

8.10.2011   
            
            
               SL
            
            
               Uradni list Evropske unije
            
            
               C 298/26
            
         Tožba, vložena 8. avgusta 2011 – Szajner proti UUNT – Forge de Laguiole (LAGUIOLE)
   (Zadeva T-453/11)
   2011/C 298/49
   Jezik, v katerem je bila tožba vložena: francoščina
   
      Stranke
   
   
      Tožeča stranka: Gilbert Szajner (Saint-Maur-des-Fossés, Francija) (zastopnik: A. Lakits-Josse, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Forge de Laguiole SARL (Laguiole, Francija)
   
      Predloga
   
   Tožeča stranka Splošnemu sodišču predlaga:
   
               —
            
            
               odločba prvega odbora za pritožbe z dne 1. junija 2011 Urada za usklajevanje na notranjem trgu naj se razveljavi v delu, v katerem je bila ugotovljena ničnost znamke Skupnosti št. 2 468 379 za proizvode, na katere se nanaša zahteva za ugotovitev ničnosti iz razredov 8, 14, 16, 18, 20, 21, 28 in 34;
            
         
               —
            
            
               družba Forge de Laguiole naj nosi svoje stroške in stroške G. Szajnerja, vključno s stroški pravnega zastopanja.
            
         
      Tožbeni razlogi in bistvene trditve
   
   
      Znamka Skupnosti, ki je predmet zahteve za ugotovitev ničnosti: besedna znamka „LAGUIOLE“ za proizvode in storitve, ki spadajo med drugim v razrede 8, 14, 16, 18, 20, 21, 28, 34 in 38 – znamka Skupnosti št. 2 468 379
   
      Imetnik znamke Skupnosti: tožeča stranka
   
      Stranka, ki zahteva ugotovitev ničnosti znamke Skupnosti: Forge de Laguiole SARL
   
      Obrazložitev zahteve za ugotovitev ničnosti: Zahteva za ugotovitev ničnosti je bila vložena na podlagi člena 53(1)(c) in člena 8(4) Uredbe št. 207/2009 in sicer na podlagi imena družbe Forge de Laguiole.
   
      Odločba oddelka za izbris: zavrnitev zahteve za ugotovitev ničnosti
   
      Odločba odbora za pritožbe: delna razveljavitev odločbe oddelka za izbris in delna ugotovitev ničnosti znamke Skupnosti št. 2 468 379
   
      Navajani tožbeni razlogi: Kršitev člena 8(4) Uredbe št. 207/2009, prvič ker naj bi odbor za pritožbe napačno ocenil, da za ime družbe Forge de Laguiole ni veljalo načelo specialnosti in bi bilo ime lahko zaščiteno za dejavnosti, ki jih v resnici ne opravlja družba Forge de Laguiole, ter drugič, ker naj ne bi obstajala nobena verjetnost zmede med imenom družbe Forge de Laguiole, ki se uporablja za nože, in znamko „LAGUIOLE“, ki je bila prijavljena za proizvode, ki niso v zvezi z nožarstvom.